b"\n_START_ARTICLE_\nMonument a la Batalla d'Anglaterra de Londres\n_START_SECTION_\nCreaci\xc3\xb3\n_START_PARAGRAPH_\nEl monument va ser concebut per Bill Bond, fundador de la Battle of Britain Historical Society , que posteriorment seria fet Membre de l'Imperi Brit\xc3\xa0nic pels seus serveis a la mem\xc3\xb2ria. Va ser l'\xc3\xbanic responsable de negociar amb la Ciutat de Westminster per trobar un lloc pel monument, aix\xc3\xad com per nomenar a Donald Insall Associates com a arquitectes del projecte. Tamb\xc3\xa9 form\xc3\xa0 un comit\xc3\xa8 privat per reunir els fons necessaris, despr\xc3\xa9s d'aconseguir reunir \xc2\xa3250,000 mitjan\xc3\xa7ant una crida al Daily Mail. El pressupost va ser de \xc2\xa31.74 milions, que s'aconseguiren mitjan\xc3\xa7ant donatius. Bill Bond nomen\xc3\xa0 Lord Tebbit com a president del comit\xc3\xa8 de finan\xc3\xa7ament._NEWLINE_El monument fa servir una estructura de pannells de granit de 25 metres de longitud, que origin\xc3\xa0riament estaven dissenyats com a sortida de fums dels trens soterranis quan encara es movien mitjan\xc3\xa7ant m\xc3\xa0quines de vapor. S'obr\xc3\xad un passad\xc3\xads enmig de l'estructura, i est\xc3\xa0 alineat amb una escultura de gran relleu en bronze descrivint diverses escenes de la Batalla d'Anglaterra. La pe\xc3\xa7a central \xc3\xa9s una escultura a mida natural d'un pilot corrent cap al seu avi\xc3\xb3 durant la batalla. A la part exterior del monument hi ha plaques de bronze amb els noms de tots els pilots que van participar en la Batalla al b\xc3\xa0ndol aliat.\n_START_SECTION_\nEl monument\n_START_PARAGRAPH_\nSegons l'escultor Paul Day, el monument est\xc3\xa0 format per les seg\xc3\xbcents escenes:"